Валеры — аматар гісторыі, а раней працаваў у міліцыі. Цяпер, пакуль няма пакупнікоў, ён піша гістарычныя кнігі. Адна з іх — гістарычны каляндар. На кожны з 365 дзён ён склаў спіс значных для гісторыі Беларусі падзей. У планах — дапісаць пагадавую гісторыю Беларусі і кнігу пра кіраўнікоў ад Рагвалода да Лукашэнкі, а яшчэ зрабіць сапраўдны музей Сярэднявечча. Акрамя імпартнай жаночай вопраткі, Валеры збіраецца прадаваць цішоткі, дзе ўверсе будзе намаляваны герб пэўнага беларускага горада, а ўнізе напісана: Каго любіш? Люблю Беларусь. Пакуль Валер дзяліўся планамі, у госці зайшоў Ілля з крамы абутку насупраць.